২০২১ পর্তুগাল ত্রিদেশীয় সিরিজ
২০২১ পর্তুগাল ত্রিদেশীয় সিরিজ ছিল একটি ত্রিদেশীয় টোয়েন্টি২০ আন্তর্জাতিক (টি২০আই) ক্রিকেট সিরিজ যেটি ২০২১ সালের আগস্ট মাসে পর্তুগালে অনুষ্ঠিত হয়। সিরিজটিতে স্বাগতিক পর্তুগালের সঙ্গে অংশগ্রহণ করে জিব্রাল্টার ও মাল্টা। সিরিজের ম্যাচগুলো পর্তুগালের সাঁতারাঁয় জেলার অন্তর্গত গুশেরি এলাকার সাঁতারাঁয় ক্রিকেট মাঠে অনুষ্ঠিত হয়। এ ম্যাচগুলো ছিল পর্তুগালের মাটিতে অনুষ্ঠিত হওয়া প্রথম পুরুষ টি২০ আন্তর্জাতিক ম্যাচ। সিরিজে অপরাজিত চ্যাম্পিয়ন হয় পর্তুগাল।